กฎกระทรวงกฎกระทรวงกำหนดหลักเกณฑ์ วิธีการ และเงื่อนไขในการยื่นและการพิจารณาคำร้องขอใช้มาตรการพิเศษในการคุ้มครองพยานพ.ศ. ๒๕๔๘ อาศัยอำนาจตามความในมาตรา๕ และมาตรา ๙ แห่งพระราชบัญญัติคุ้มครองพยานในคดีอาญา พ.ศ. ๒๕๔๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๖ และมาตรา๓๗ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้ข้อ๑ ในกฎกระทรวงนี้คำร้อง หมายความว่าคำร้องขอรับการคุ้มครองพยานตามมาตรการพิเศษสำนักงาน หมายความว่า สำนักงานคุ้มครองพยานและให้หมายความรวมถึงหน่วยงานอื่นที่รัฐมนตรีผู้รักษาการตามกฎหมายว่าด้วยการคุ้มครองพยานในคดีอาญาประกาศกำหนดในราชกิจจานุเบกษาให้ทำหน้าที่รับคำร้อง ทั้งนี้ในส่วนที่เกี่ยวกับอำนาจหน้าที่ของแต่ละกระทรวงรัฐมนตรี หมายความว่ารัฐมนตรีว่าการกระทรวงยุติธรรมข้อ๒ในกรณีที่ปรากฏแน่ชัดหรือมีเหตุอันควรสงสัยว่าพยานในคดีอย่างหนึ่งอย่างใดตามมาตรา๘ แห่งพระราชบัญญัติคุ้มครองพยานในคดีอาญา พ.ศ.๒๕๔๖ จะไม่ได้รับความปลอดภัยให้บุคคลดังต่อไปนี้มีสิทธิยื่นคำร้องเพื่อขอใช้มาตรการพิเศษในการคุ้มครองพยาน(๑)พยานหรือผู้ซึ่งได้รับมอบอำนาจจากพยาน(๒)บุคคลซึ่งมีประโยชน์เกี่ยวข้องกับพยาน(๓)พนักงานผู้มีอำนาจสืบสวนคดีอาญา(๔)พนักงานผู้มีอำนาจสอบสวนคดีอาญา(๕)พนักงานผู้มีอำนาจฟ้องคดีอาญาทั้งนี้บุคคลตาม (๒) (๓) (๔) และ (๕)จะยื่นคำร้องดังกล่าวได้ต่อเมื่อได้รับความยินยอมของพยานความยินยอมของพยานตามความในวรรคสองให้ทำเป็นหนังสือและลงลายมือชื่อพยานเป็นสำคัญข้อ๓ คำร้องอย่างน้อยต้องระบุชื่อ นามสกุลและที่อยู่ของพยานและผู้ยื่นคำร้องและพฤติการณ์ที่แสดงให้เห็นว่าพยานอาจไม่ได้รับความปลอดภัย ทั้งนี้ต้องมีลายมือชื่อของผู้ยื่นคำร้องเป็นสำคัญข้อ๔ การยื่นคำร้องตามข้อ ๒ให้ยื่นผ่านสำนักงานพร้อมด้วยพยานหลักฐานและข้อเท็จจริงที่คาดว่าพยานจะไม่ได้รับความปลอดภัยข้อ๕ เมื่อสำนักงานได้รับคำร้องตามข้อ ๔แล้ว ให้ดำเนินการในเบื้องต้นดังต่อไปนี้(๑)ตรวจสอบความถูกต้องของคำร้อง(๒)สอบถามรายละเอียดเพิ่มเติมเพื่อทราบข้อมูลที่แสดงว่าพยานอาจไม่ได้รับความปลอดภัยและหากเห็นว่ามีรายละเอียดเพิ่มเติมที่เป็นข้อสาระสำคัญให้จัดทำบันทึกประกอบคำร้อง โดยให้ผู้ยื่นคำร้องลงลายมือชื่อในบันทึกดังกล่าว(๓)แจ้งให้ผู้ยื่นคำร้องทราบถึงสิทธิและผลกระทบรวมทั้งความรับผิดอันเนื่องจากการใช้มาตรการพิเศษในการคุ้มครองพยาน(๔)ออกใบรับคำร้องไว้เป็นหลักฐานข้อ๖ ในการตรวจสอบคำร้องตามข้อ ๕หากสำนักงานเห็นว่ายังขาดพยานหลักฐานใดให้แจ้งผู้ยื่นคำร้องส่งเพิ่มเติมให้ครบถ้วนภายในสิบห้าวันนับแต่วันที่ได้รับแจ้งในกรณีที่ผู้ยื่นคำร้องไม่ยื่นพยานหลักฐานและรายละเอียดเพิ่มเติมภายในกำหนดเวลาตามวรรคหนึ่งโดยไม่แจ้งเหตุขัดข้องให้ทราบให้สำนักงานรวบรวมพยานหลักฐานเท่าที่มีและจัดทำรายงานและความเห็นประกอบคำร้องเสนอให้รัฐมนตรีหรือผู้ซึ่งได้รับมอบหมายพิจารณาต่อไปข้อ๗ ในกรณีที่สำนักงานตรวจสอบคำร้องพยานหลักฐาน และรายละเอียดที่ยื่นตามข้อ ๕หรือพยานหลักฐานและรายละเอียดที่ยื่นเพิ่มเติมตามข้อ ๖ แล้วให้สำนักงานเสนอคำร้องดังกล่าวพร้อมกับความเห็นประกอบให้รัฐมนตรีหรือผู้ซึ่งได้รับมอบหมายพิจารณาสั่งการโดยด่วนการเสนอคำร้องตามวรรคหนึ่งหรือตามข้อ ๖ วรรคสอง หากหน่วยงานที่เสนอคำร้องมิใช่สำนักงานคุ้มครองพยานให้เสนอผ่านสำนักงานคุ้มครองพยานเมื่อสำนักงานคุ้มครองพยานได้รับคำร้องตามวรรคสองแล้วให้เสนอความเห็นเพื่อประกอบการพิจารณาสั่งการของรัฐมนตรีหรือผู้ซึ่งได้รับมอบหมายโดยด่วนพร้อมทั้งแจ้งให้พยานหรือผู้ยื่นคำร้องทราบถึงวันที่รัฐมนตรีหรือผู้ซึ่งได้รับมอบหมายได้รับคำร้องข้อ๘เมื่อรัฐมนตรีหรือผู้ซึ่งได้รับมอบหมายได้รับคำร้องตามข้อ ๖ หรือข้อ ๗แล้วให้พิจารณาสั่งการโดยด่วน ทั้งนี้ต้องไม่เกินสามสิบวันนับแต่วันที่ได้รับคำร้องจากสำนักงานคุ้มครองพยานถ้าเห็นว่าไม่ควรใช้มาตรการพิเศษในการคุ้มครองพยานให้สั่งไม่รับคำร้องแล้วแจ้งคำสั่งพร้อมเหตุผลและสิทธิในการอุทธรณ์คำสั่งดังกล่าวให้พยานหรือผู้ยื่นคำร้องทราบโดยเร็วถ้าเห็นว่าควรใช้มาตรการพิเศษในการคุ้มครองพยานให้สั่งใช้มาตรการพิเศษในการคุ้มครองพยานตามความเหมาะสมต่อไปหากรัฐมนตรีหรือผู้ซึ่งได้รับมอบหมายไม่พิจารณาให้แล้วเสร็จภายในกำหนดเวลาตามวรรคหนึ่งให้ถือว่าสั่งไม่รับคำร้องกรณีที่รัฐมนตรีหรือผู้ซึ่งได้รับมอบหมายสั่งไม่รับคำร้องหรือกรณีที่ถือว่าสั่งไม่รับคำร้อง ผู้ยื่นคำร้องมีสิทธิอุทธรณ์ตามมาตรา ๒๐แห่งพระราชบัญญัติคุ้มครองพยานในคดีอาญา พ.ศ.๒๕๔๖ข้อ๙ในกรณีที่รัฐมนตรีหรือผู้ซึ่งได้รับมอบหมายสั่งการให้ใช้มาตรการพิเศษในการคุ้มครองพยานก่อนดำเนินการคุ้มครองพยานตามมาตรการพิเศษให้สำนักงานจัดให้พยานลงลายมือชื่อแสดงความยินยอมรับการคุ้มครองอีกครั้งข้อ๑๐ การรับและส่งคำร้องการตรวจสอบคำร้อง การพิจารณาคำร้องและการคุ้มครองพยานให้ดำเนินการเป็นการลับ ทั้งนี้ ให้คำนึงถึงความปลอดภัยของพยานข้อมูลและรายละเอียดเกี่ยวกับตัวพยาน บุคคลอื่นที่มีความสัมพันธ์ใกล้ชิดกับพยานพฤติการณ์แห่งคดีความไม่ปลอดภัยที่พยานจะได้รับ และข้อเท็จจริงอื่น ๆที่เกี่ยวข้องเป็นสำคัญข้อ๑๑ในกรณีที่มีการร้องขอให้นำมาตรการพิเศษในการคุ้มครองพยานมาใช้บังคับแก่สามีภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานซึ่งมีผลต่อการที่พยานจะมาเป็นพยานให้นำหลักเกณฑ์และวิธีการเกี่ยวกับมาตรการพิเศษในการคุ้มครองพยานมาใช้บังคับโดยอนุโลมข้อ ๑๒[๑]กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปให้ไว้ณ วันที่ ๒๖ มกราคม พ.ศ. ๒๕๔๘พงศ์เทพ เทพกาญจนารัฐมนตรีว่าการกระทรวงยุติธรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๙ วรรคสามแห่งพระราชบัญญัติคุ้มครองพยานในคดีอาญา พ.ศ. ๒๕๔๖ บัญญัติให้การยื่นและการพิจารณาคำร้องขอใช้มาตรการพิเศษในการคุ้มครองพยานเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ศุภกรณ/ผู้จัดทำ๓ ธันวาคม ๒๕๕๓[๑] ราชกิจจานุเบกษาเล่ม ๑๒๒/ตอนที่ ๑๖ ก/หน้า ๕/๑๕ กุมภาพันธ์ ๒๕๔๘